ສຫລ ຈະສູ້ກັບ ການາດາ ໃນການຕີຄີ ນໍ້າກ້ອນ ເພດຊາຍ ທີ່ Sochi ມື້ນີ້ (ສະໄລດ໌)
ທີມຕີຄີນໍ້າກ້ອນ ສະຫະລັດ ແລະການາດາ ຈະລົງແຂ່ງ ໃນຮອບຮອງຊະນະເລີດ ໃນວັນສຸກມື້ນີ້ ທີ່ເມືອງ Sochi ປະເທດຣັດເຊຍ.
ທີມສະຫະລັດ ແລະການາດາ ຈະຟື້ນຟູການເປັນຄູ່ແຂ່ງເທິງນໍ້າ ກ້ອນຂອງພວກເຂົາເຈົ້າອີກຄັ້ງນຶ່ງໃນວັນສຸກມື້ນີ້ ໃນການຕີຄີນໍ້າ ກ້ອນຫລື ice hockey ປະເພດຊາຍ ຮອບຮອງຊະນະເລີດ ໃນ ການແຂ່ງຂັນກິລາໂອລິມປິກລະດູໜາວທີ່ເມືອງ Sochi ປະເທດ ຣັດເຊຍ ທີມຕີຄີນໍ້າກ້ອນຜູ້ຊາຍການາດາ ໄດ້ຊະນະຫລຽນຄຳ 2 ຄັ້ງ ໃນ ການແຂ່ງຂັນກິລາໂອລິມປິກ 3 ຄັ້ງຜ່ານມາ ຮວມທັງເອົາຊະນະ ສະຫະລັດໃນປີ 2010 ທີ່ນະຄອນ Vancouver ປະເທດການາ ດາ ໃນມື້ວັນພະຫັດວານນີ້ ທີມຕີຄີນໍ້າກ້ອນແມ່ຍິງສະຫະລັດກໍ ໄດ້ສູ້ກັບທີມການາດາ ເພື່ອຊິງເອົາຫລຽນຄຳ ຊຶ່ງປະກົດວ່າ ກາ ນາດາໄດ້ຊະນະ 3 ຕໍ່ 2 ໃນການຕໍ່ເວລາ ສ່ວນການແຂ່ງຂັນຕີຄີນໍ້າກ້ອນຮອບຮອງຊະນະເລີດອີກຄູ່ນຶ່ງນັ້ນ ແມ່ນທີມສະວີເດັນຈະສູ້ ກັບຟິນແລນ ຊຶ່ງເປັນການສູ້ກັນຄືນ ໃນການແຂ່ງຂັນກິລາໂອລິມປິກທີ່ ເມືອງ Turin ໃນປີ 2006 ທີ່ທີມສະວີເດັນ ຊະນະຫລຽນຄຳ ທີມຂອງປະເທດປະເທດທັງສອງ ຍັງໄດ້ສູ້ກັນ 4 ເທື່ອ ເພື່ອຍາດເອົາແຊມປ້ຽນໂລກ ໂດຍທີ່ແຕ່ລະຝ່າຍຕ່າງກໍຊະນະ 2 ຄັ້ງ ໃນການແຂ່ງຂັນອື່ນໆນັ້ນນັກແລ່ນສະກີສະໂລເວເນຍ ນາງ Tina Maze ພວມຊອກຫາ ຊ່ອງທາງຍາດເອົາຫຼຽນຄຳອັນທີ 3 ໃນການແຂ່ງແລ່ນສະກີ slalom ທີ່ເມືອງ Sochi ໃນ ມື້ນີ້ ນັກແລ່ນສະກີອາເມຣິກັນ Mikaela Siffrin ກໍຮວມຢູ່ໃນບັນດາຜູ້ທີ່ຄາດວ່າຈະເປັນ ຜູ້ຊະນະນັ້ນ ຫລັງຈາກການແຂ່ງຂັນກິລາປະເພດຕ່າງໆໃນວັນພະຫັດວານນີ້ແລ້ວ ສະຫະລັດແມ່ນນຳ ໜ້າໝູ່ ໂດຍໄດ້ຮັບຫລຽນທັງໝົດ 25 ຫລຽນ ຕິດຕາມໂດຍຣັດເຊຍ 23 ຫລຽນ ເນທີແລນ 22 ຫລຽນ ນໍເວ 21 ຫລຽນ ແລະການາດາ 20 ຫລຽນ ໃນເລື່ອງຫລຽນຄຳນັ້ນນໍເວນໍາໜ້າ ໝູ່ ໂດຍໄດ້ຮັບທັງໝົດ 10 ຫລຽນ ຕິດຕາມໂດຍ ສະຫະລັດແລະເຢຍຣະມັນ ຊຶ່ງໄດ້ຮັບປະ ເທດລະ 8 ຫລຽນ